Oulun käräjäoikeus tuomitsi tänään 44-vuotiaan ulkomaalaistaustaisen Muso Asoevin kolmen vuoden ja kahdeksan kuukauden ehdottomaan vankeusrangaistukseen törkeästä lapsen seksuaalisesta hyväksikäytöstä ja törkeästä raiskauksesta.

Mies tuomittiin korvaamaan uhrille kärsimyksestä 9500 euroa ja kivusta, särystä ja muusta tilapäisestä haitasta 1000 euroa.

"Tilanne on kummallinen"

– Asianomistaja ei vaatinut koko oikeudenkäyntiä ja tuomiota salaiseksi, me halusimme salata vain hänen henkilöllisyytensä. Meidän mielestämme olisi ollut hyvä, että asiaa ja tekoa olisi avattu enemmän ja julkisemminkin.